Հիշեցնենք, որ տարեսկզբից արգելվել է Ռուսաստանի 25 քաղաքացիների մուտքն Ադրբեջան: Նրանք մի քանի ժամով բերման են ենթարկվել, երբեմն զրկվել ուտելիքից, ջրից, բժշկական օգնությունից, իսկ հետո հետ են ուղարկվել Ռուսաստան՝ հենց իրենց հաշվին: Ընդ որում, որպես պատճառաբանություն նշվել է նրանց հայկական ազգանունը: Սակայն եղել են նաև դեպքեր, երբ ռուսական ազգանունով, անունով և հայրանունով անձանց հարցաքննել են՝ հայկական արմատներ որոնելով նրանց ծագման մեջ: